C 159/16
FI
Euroopan unionin virallinen lehti
12.4.2022
’toiminnalla’ toimia, jotka toteutetaan vapaaehtoiselta pohjalta tai vapaaehtoistyön muodossa.
Toiminnalla tarkoitetaan vapaaehtoista ja itsenäistä kansalaistoimintaa muiden hyväksi.
’ympäristöllä’ luonnollisten ja sosioekonomisten tekijöiden yhdistelmää, joka muodostaa perustan yksilön, väestön tai yhteisön elinoloille eri alueilla.
Ympäristönsuojeluun kuuluu toimenpiteitä, joilla rajoitetaan tai kumotaan ihmisen toiminnan kielteisiä vaikutuksia ympäristöön.
’mentoroinnilla’ nuoren ja mentorin välistä keskipitkällä ja pitkällä aikavälillä tapahtuvaa vapaaehtoista nuoren ja mentorin välistä suhdetta, joka on järjestetty ammatillisissa puitteissa.
’vertaisoppimistoimilla’ toimia, joiden avulla jäsenvaltiot, joilla on samanlaisia poliittisia haasteita, voivat työskennellä klustereissa ja jakaa hyviä käytäntöjä, kiinnittää huomiota maakohtaisiin haasteisiin tai tukea tiettyä kansallista uudistusohjelmaa tarvittaessa vertaismaiden, sidosryhmäorganisaatioiden ja riippumattomien asiantuntijoiden avulla (1). ’kestävällä kehityksellä’ nykyisten sukupolvien tarpeisiin vastaamista tavalla, joka ei vaaranna tulevien sukupolvien mahdollisuuksia vastata omiin tarpeisiinsa.
Sillä edistetään dynaamista taloutta, täystyöllisyyttä, korkeatasoista koulutusta, terveydenhuoltoa ja sosiaalista ja alueellista yhteenkuuluvuutta sekä ympäristönsuojelua turvallisessa ja rauhanomaisessa maailmassa, jossa kunnioitetaan kulttuurista monimuotoisuutta.
’nuorilla, joilla on muita vähemmän mahdollisuuksia’ nuoria, joiden on hankalaa hyödyntää tehokkaasti ohjelman tarjoamia mahdollisuuksia taloudellisista, sosiaalisista, kulttuuriin liittyvistä, maantieteellisistä tai terveyteen liittyvistä syistä, maahanmuuttajataustansa vuoksi tai esimerkiksi vammaan tai oppimisvaikeuksiin liittyvistä syistä taikka muista syistä, mukaan lukien syyt, jotka voivat johtaa perusoikeuskirjan 21 artiklassa tarkoitettuun syrjintään (2).
(1) Neuvoston päätöslauselma eurooppalaisen koulutusyhteistyön strategisten puitteiden hallintorakenteesta edettäessä kohti eurooppalaisen koulutusalueen toteuttamista ja kehittämistä (2021–2030), (2021/C 497/01), kohta 11.
(2) Asetuksen (EU) 2021/888 2 artiklan 4 kohdan määritelmä.